Merike

Merike on virolainen naisen etunimi, jota käytetään jonkin verran myös Suomessa ja Ruotsissa. Virolaisittain äännettynä Merike-nimen k muistuttaa pitkää konsonanttia (”Merikke”). 

Kyseessä on meriaiheinen nimi, jota voidaan pitää Meri-, Merika- ja Merikki-nimien rinnakkaismuotona. Virolainen kielitieteilijä Julius Mägiste ehdotti Merikeä ensi kerran etunimeksi vuonna 1929. Siitä tuli Virossa hyvin suosittu nimi 1960-luvulla. Meriken nimipäivää vietetään siellä 22. huhtikuuta.

Suomessa Merike on vuoteen 2020 mennessä ollut etunimenä noin 480 naisella. Nimi ei ole päässyt suomalaiseen almanakkaan.

Lähteet

Aiheesta muualla
 Etunimien taivutus: Merike (Kotimaisten kielten keskuksen verkkojulkaisu)

Etunimet